คาดหุ้นสัปดาห์หน้าผันผวนกรอบแคบ
ศูนย์วิจัยกสิกรไทย คาดสัปดาห์หน้าหุ้นผันผวนกรอบแคบ- เงินบาทกรอบ 29.50-29.80 จับตาประชุม APEC , G20
6 พ.ย. 2553

ศูนย์วิจัยกสิกรไทย คาดสัปดาห์หน้าหุ้นผันผวนกรอบแคบ- เงินบาทกรอบ 29.50-29.80 จับตาประชุม APEC , G20 
ศูนย์วิจัยกสิกรไทย ประเมินการเคลื่อนไหว ของค่าเงินบาทในช่วงสัปดาห์หน้า ว่าจะอยู่ในกรอบประมาณ 29.50-29.80 บาทต่อดอลลาร์ฯ โดยมีประเด็นที่ต้องจับตาการที่กระแสเงินทุน เคลื่อนย้ายระหว่างประเทศ และทิศทางของสกุลเงิน รวมทั้งการประชุม APEC และ G-20 ที่คาดว่าจะมีการหารือในประเด็นที่เกี่ยวข้อง กับความผันผวนของการเคลื่อนย้ายเงินทุนระหว่างประเทศ อัตราแลกเปลี่ยน และการแก้ไขปัญหาความไม่สมดุลของเศรษฐกิจโลก
ส่วนแนวโน้มดัชนีในตลาดหลักทรัพย์สัปดาห์หน้า ดัชนีน่าจะผันผวนในกรอบแคบ และอาจมีโอกาสปรับฐานจากแรงขายหุ้นเพื่อทำกำไร ของนักลงทุน หลังดัชนีปรับขึ้นมาต่อเนื่อง  โดยมีแนวรับอยู่ที่ 1,040 และ 1,000 จุด และแนวต้านอยู่ที่ 1,050 และ 1,080 จุด  ขณะที่ต้องจับตาการรายงานดัชนี ความเชื่อมั่นผู้บริโภคโดยมหาวิทยาลัยหอการค้าไทย ทิศทางตลาดหุ้นต่างประเทศ การประชุมกลุ่ม APEC และกลุ่ม G-20 ในประเด็นเกี่ยวกับค่าเงินและการรับมือกับความไม่สมดุลของเศรษฐกิจโลก